**Tisztelt Ajánlattevő!**

A Városi Szolgáltató Nonprofit Zrt. Ajánlatkérő személy- és tehergépjárműveinek alkatrészigényére pályázatot indít, melyre várjuk szíves ajánlatukat.

1. **Az Ajánlatkérő adatai:**

Ajánlatkérő: Városi Szolgáltató Nonprofit Zártkörűen Működő Részvénytársaság

rövidített elnevezése: Városi Szolgáltató Nonprofit Zrt.

cégjegyzék száma: 13-10-040159

székhelye: 2000 Szentendre, Szabadkai u. 9.

adóigazgatási azonosító száma: 10822612-2-13

1. **A beszerzés tárgya**
   1. A beszerzés tárgya az Ajánlatkérő tulajdonában, használatában álló személy- és tehergépjárművei javításához, karbantartásához alkatrészek – a továbbiakban: Termék - beszerzése.
   2. Az Ajánlatkérő részajánlattételi lehetőséget biztosít az alábbi részekre:

1. rész: 3,5 t alatti kistehergépjárművek és személygépjárművek alkatrészbeszerzése

2. rész: 3,5 t feletti tehergépjárművek alkatrészbeszerzése

* 1. Az Ajánlattevő a részekre külön-külön, illetve mindkét részre együttesen is tehet ajánlatot.
  2. Az Ajánlatkérő feladatellátásához a pályázat kiírásának időpontjában 26 db 3,5 tonna alatti személy és kistehergépjárművet és 21 db 3,5 tonna feletti tehergépjárművet üzemeltet.
  3. A vételár nem foglalja magában a Termék Ajánlatkérő telephelyére történő szállítását, az esetleges fuvarozási és postaköltség külön számítandó fel.
  4. Ajánlatkérő a tárgyi projektet beszerzési eljárás keretében valósítja meg. Az eljárásban kizárólag az ajánlattételre felhívott gazdasági szereplők tehetnek ajánlatot.
  5. A tervezett teljes rendelési érték egy évre összesen nettó 14.500.000 Ft.
  6. A jelen pályázat alapján a szerződést 2023. április 01-i hatályba lépéssel 2023. június 30-ig, negyedéves határozott időre tervezi kötni Ajánlatkérő, azzal, hogy a szerződés Ajánlatkérő egyoldalú jognyilatkozatával további negyedévvel meghosszabbítható.
  7. A megrendelésekhez Ajánlattevő legalább 2.000.000 Ft hitelkeretet biztosít.

1. **Az ajánlat benyújtási módja, helye, ideje**
   1. Az Ajánlatot a meghatározott határidőig elektronikus úton kell eljuttatni a [szebeny.ferenc@szentendre.hu](mailto:szebeny.ferenc@szentendre.hu) e-mail címre.
   2. Az ajánlat benyújtásának határideje: 2023.02.28
2. **A teljesítés helye**
   1. A teljesítés helye: a Városi Szolgálató Nonprofit Zrt. 2000 Szentendre, Szabadkai u. 9. telephelye
   2. A Termék(ek) Ajánlatkérőhöz való juttatásáról – amennyiben Ajánlatkérő a megrendelésében másként nem határozza meg – Ajánlattevő gondoskodik, azonban fuvarozási vagy postaköltséget határozhat meg. A kárveszély a Termék Ajánlatkérő általi birtokbavétellel száll át Ajánlatkérőre.
3. **Kapcsolattartás**
   1. Ajánlatkérő kapcsolattartója

Szebeny Ferenc divízióvezető

Telefon: 20/510-1378

E-mail: szebeny.ferenc@szentendre.hu

* 1. Az Ajánlattevő - a megfelelő ajánlattétel érdekében - az ajánlati felhívásban és a dokumentumokban foglaltakkal kapcsolatban írásban kiegészítő (értelmező) tájékoztatást kérhet az Ajánlatkérőtől. A tájékoztatáskérést Ajánlatkérő kapcsolattartója részére kell megküldeni, a megadott [szebeny.ferenc@szentendre](mailto:szebeny.ferenc@szentendre). hu e-mail címre. Az Ajánlatkérő telefonon csak általános tájékoztatást ad.
  2. Ajánlatkérő a tájékoztatást valamennyi Ajánlattevőnek megküldi. Ajánlatkérők esetleges tájékoztatáskéréseiket **2023. február 20-án 12:00 óráig** adhatják be, az ezt követő kérésekre a választ Ajánlatkérő megtagadhatja.
  3. Ajánlatkérő az ajánlati határidőt meghosszabbíthatja, erről valamennyi Ajánlattevőt értesíti.

1. **Általános alkalmassági követelmények**
   1. Általános feltétel, hogy Ajánlattevő legyen bejegyezve a cégnyilvántartásba vagy az egyéni vállalkozók nyilvántartásába, továbbá a beszerzés tárgyát képező Termékek forgalmazása tevékenységi körében szerepeljen. A feltételt Ajánlatkérő ellenőrzi a céginformációs szolgálattól ingyenesen, elektronikusan kérhető cégjegyzék-adatok, illetve az egyéni vállalkozók nyilvántartásának adatai alapján. (<http://www.e-cegjegyzek.hu/?cegkereses>, <https://www.nyilvantarto.hu/evny-lekerdezo/>)
   2. Alkalmatlan az Ajánlattevő, ha végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van. Az alkalmasságot az Ajánlatkérő ellenőrzi a céginformációs szolgálattól ingyenesen, elektronikusan kérhető cégjegyzék-adatok alapján. (<http://www.e-cegjegyzek.hu/?cegkereses>)
   3. Alkalmatlan az ajánlattevő, ha tevékenységét felfüggesztette vagy akinek tevékenységét felfüggesztették. Az alkalmasságot az Ajánlatkérő ellenőrzi a céginformációs szolgálattól ingyenesen, elektronikusan kérhető cégjegyzék-adatok alapján. (<http://www.e-cegjegyzek.hu/?cegkereses>, <https://www.nyilvantarto.hu/evny-lekerdezo/>)
2. **Az ajánlat**
   1. Az ajánlatot a cégszerűen aláírt Felolvasólap, a kitöltött katalógus(ok) és a felhívásban rögzített mellékletek megküldésével kell megtenni elektronikusan, a megadott kapcsolattartói e-mail címre. (A Felolvasólapot és egyéb mellékleteket .pdf, a katalógusokat .xls formátumban kell megküldeni.)
   2. Az Ajánlatkérő külön részként határozza meg a 3,5 tonna alatti és feletti gépjárműveket, Ajánlattevők bármelyik részre külön-külön és mindkét részre is adhatnak ajánlatot. Amennyiben Ajánlattevő egy meghatározott Terméket nem forgalmaz, úgy az adott cellát kérjük, hagyja üresen.
   3. Jelen felhívás nem jelent kötelezettségvállalást Ajánlatkérő részéről valamennyi termék megrendelésére, a ténylegesen megrendelendő Termékek a felmerülő igények alapján kerülnek meghatározásra, jelen felhívás, illetve a megkötendő szerződés szerint.
   4. Az egyes Termékek árait Termékenként **nettó összegben**, magyar forintban kell megadni, oly módon, hogy az árba be kell építeni a termékek/kapcsolódó szolgáltatások beszerzésével, esetleges importálásával, tárolásával, elkészítésével, rakodásával, szállításával, csomagolásával kapcsolatos költségeket, munkadíjat, járulékokat és a teljesítéssel kapcsolatban felmerült valamennyi díjat és költséget, járulékok, üzemanyag valamint az eredmény elérése érdekében tett szükséges egyéb ráfordítások valamennyi költségét, ide nem értve a Termék Ajánlatkérőhöz történő eljuttatásához szükséges fuvarozási és/vagy postaköltséget. **Kérjük, hogy a fuvarozási és postaköltséget külön szíveskedjenek megadni, a fuvarozási költséget nettó Ft/km, a postaköltséget nettó Ft/küldemény összegben, illetve szíveskedjenek megadni a vállalt hitelkeretet.**
   5. A megajánlott árat egyértelmű formában úgy kell megadni, hogy annak megállapításához további matematikai számítás elvégzésére már ne legyen szükség. Ajánlati árként feltételhez nem kötött, egy számmal meghatározott ár adható meg. Több változatú ár nem adható, különösképpen nem adható olyan többváltozatú ár, amely egyéb szempontok függvényében képzett.
   6. Az ajánlatnak tartalmaznia kell Ajánlattevő aláírási címpéldányát, vagy Ctv. 9. §-a szerinti aláírásmintáját.
   7. Gazdasági társaság Ajánlattevőnek a hatályos adatait tartalmazó cégkivonatának Ajánlatkérő általi lekéréséhez meg kell adnia adószámát. Amennyiben a cégkivonat szerint el nem bírált módosítás van folyamatban, úgy az ajánlathoz csatolni kell az esetleges változásbejegyzési kérelmet. Egyéni vállalkozó esetén az egyéni vállalkozói igazolványt kell másolatban csatolni.
   8. Érvénytelen az az ajánlat, mely az ajánlati felhívásban vagy a dokumentumokban foglaltaktól eltér.
   9. Az ajánlat érvénytelen, ha bármely okból nem felel meg az ajánlati felhívásban, a dokumentumokban, valamint a jogszabályokban meghatározott feltételeknek. Ajánlatkérő egy esetben biztosítja a hiánypótlást.
   10. Az ajánlat elkészítésével és benyújtásával kapcsolatban felmerülő összes költséget az Ajánlattevőnek kell viselnie. Az Ajánlatkérő semmilyen módon nem tehető felelőssé vagy kötelezetté ezekkel a költségekkel kapcsolatban.
   11. A benyújtott ajánlatokat az Ajánlatkérő úgy tekinti, hogy az Ajánlattevők megbizonyosodtak az ajánlati felhívásban és a dokumentumokban meghatározott-, illetve ezekből következő feladatok és feltételek teljesítésére vonatkozó szerződéses ár helyességéről és elégséges voltáról, valamint arról, hogy ajánlatuk végösszege fedez minden szerződésben foglalt kötelezettséget és feladatot, ami a beszerzés maradéktalan teljesítéséhez szükséges. Bármilyen mulasztás következménye, amelyet az Ajánlattevő követ el azzal, hogy nem szerez megbízható információt a beszerzés tárgyával kapcsolatban azokról a körülményekről, amelyek befolyásolják az ajánlattételt, a beszerzés teljesítését, befejezését, a szerződés előírásainak betartását, Ajánlattevőt terheli.
   12. Amennyiben az ajánlata elfogadást nyer, a mulasztás ténye, a nem kielégítő információszerzés a beszerzés tárgyáról, nem mentesíti Ajánlattevőt szerződéses kötelezettségeinek a vállalt határidőre történő teljesítése alól. A vállalás alapja az ajánlati felhívás és a dokumentumok, valamint annak összes melléklete együttvéve. Ajánlattevő a feladat megvalósítása során nem hivatkozhat arra, hogy az átadott dokumentáció nem volt teljes körű. Amennyiben a dokumentumok nem értelmezhetők egyértelműen, az Ajánlattevő kötelezettsége saját érdekében az ellentmondásokat feloldani, a feladatot pontosítani, körültekintő és megbízható információt beszerezni. Ajánlatkérő nem vesz figyelembe az ajánlat megváltoztatására irányuló, arra tekintettel benyújtott kérelmet, hogy az Ajánlattevő a fentiek szerint elmulasztott pontos információkat beszerezni, vagy arra hivatkozással, hogy az Ajánlatkérő szolgáltatott pontatlan adatokat kivéve, ha a dokumentumok pontosításával kapcsolatban, az Ajánlatkérő írásban erősítette meg Ajánlattevő értelmezését vagy információját tájékoztatva erről egyidejűleg valamennyi további Ajánlattevőt.
   13. Ajánlatkérő Ajánlattevőtől elvárja, hogy az összes tájékoztatást, követelményt, meghatározást, specifikációt, amelyet a dokumentumok, vagy az ajánlattételi időszakban esetlegesen kiadott kiegészítések, pontosítások tartalmaznak, átvizsgáljon. Bármely, az ajánlat által tartalmazott hiba, elírás, pontatlanság, nem pótolható hiányosság az Ajánlattevő kockázatára történik, és az ajánlat érvénytelenségét eredményezi.
   14. Az Ajánlattevőnek viselnie kell az ajánlat benyújtásával kapcsolatos összes költséget. Ajánlatkérő nem felelős ilyen költségekért, tekintet nélkül a beszerzési eljárás lefolytatására vagy kimenetelére.
   15. Közös ajánlattétel esetén az ajánlatnak kétséget kizáró módon, egyértelműen tartalmaznia kell a közös Ajánlattevők nevét és címét. Közös ajánlattétel esetén az ajánlatban csatolni kell közös Ajánlattevők nevében eljárni jogosult képviselő meghatalmazását tartalmazó okiratot.
   16. Az ajánlati felhívásban és dokumentációban megadott valamennyi órában megadott határidő magyarországi helyi idő szerint értendő.
   17. Ajánlattevő elektronikus rendszerének bizonytalanságai (különösen az ajánlattételi határidő lejártát követő megküldés) Ajánlattevő kockázatát képezik.
   18. Az ajánlattétellel Ajánlattevő hozzájárul ahhoz, hogy Ajánlatkérő a nyilvánosság biztosításával, közzététellel kapcsolatosan előírt kötelezettségének eleget tehessen. Ajánlattevő köteles tűrni az Ajánlatkérő, illetőleg a jogszabályban meghatározott szervek és személyek helyszíni, illetőleg egyéb ellenőrzéseit és azok során együttműködni köteles, szükség szerint adatot, iratot szolgáltat, az Ajánlatkérő, vagy fenti szervezetek által igényelt esetekben és módon. A szerződő felek tudomásul veszik az ellenérték – mint költségvetési pénzeszköz – felhasználására vonatkozóan a jogszabályban meghatározott szervek és személyek, továbbá Megrendelő tulajdonosa, Szentendre Város Önkormányzata ellenőrzési jogosultságát, valamint azt, hogy az Ajánlattevő a szerződés tényleges tartalmáról a tájékoztatást üzleti titok címén nem tagadhatja meg.
   19. Az Ajánlattevő tudomással bír a koronavírus miatti járványhelyzetről, ezzel kapcsolatos ellátási nehézségekről, ezt a tényt ajánlata megadásakor figyelembe vette. Az Ajánlattevő teljesítése során nem hivatkozhat vis maiorként a koronavírus járványra.
   20. Az Ajánlattevő tudomással bír az orosz-ukrán háború miatti kockázatokról, ellátási nehézségekről, ezt a tényt ajánlata megadásakor figyelembe vette. Ajánlattevő teljesítése során nem hivatkozhat vis maiorként Magyarország területén kívül zajló háborúra, harci cselekményre.
3. **Az ajánlatok értékelése**

Az Ajánlatkérő valamennyi érvényes ajánlatot tett Ajánlattevővel keretszerződést kíván kötni.

1. **Az eljárás eredménye**
   1. Az Ajánlatkérő a beérkezett ajánlatokra tekintettel hirdet eredményt, vagy nyilvánítja az eljárást eredménytelenné. Az eljárás eredménytelen, ha egy ajánlat sem érkezett, illetve, ha csak egy ajánlat érkezett. Ajánlatkérő fenntartja a jogot, hogy az eljárást részenként is érvénytelennek nyilvánítsa.
   2. Az Ajánlatkérő fenntartja a jogot, hogy a Polgári törvénykönyvről szóló 2013. évi V. törvény 6:74. § (2) bekezdés alapján a szerződéskötést megtagadja.
   3. Az eljárás eredményéről – Ajánlattevő neve, székhelye - Ajánlatkérő valamennyi Ajánlattevőt tájékoztatja, melyhez Ajánlattevő az Ajánlat beadásával hozzájárul.
2. **Ajánlati kötöttség**

Az ajánlati kötöttség az ajánlati határidő lejártát követő naptól számított **30 nap**, mely egy ízben további 30 nappal meghosszabbítható.

1. **Szerződéskötés és szerződés**
   1. Az Ajánlatkérő előleget nem biztosít. Részteljesítésre nincsen lehetőség. Az Ajánlattevő előteljesítésre jogosult.
   2. A tényleges rendelés Ajánlatkérő választása szerint az alábbiak szerint történhet:

* Ajánlattevők által a katalógusban megadott árak összehasonlítása alapján a legalacsonyabb árú Termék kiválasztása és megrendelése,
* Ajánlattevőktől az adott Termékre árajánlat bekérése, majd a legalacsonyabb árú Termék kiválasztása és megrendelése,
* Ajánlattevőktől az adott termékre árajánlat bekérése, és a legkedvezőbb ajánlat kiválasztása az árajánlatban megadott szempontok szerint (pl. szállítási határidő)
* Amennyiben egyes Termékekre egy Ajánlattevő sem adott árat, úgy a Terméket Ajánlatkérő más gazdasági szereplőtől rendelheti meg.
  1. A katalógusban megadott árak a szerződés hatályba lépésétől számított 3 hónapig nem módosulhatnak. Ezt követően az Ajánlatkérő a Termékek árát negyedévenként módosíthatja. A módosítást a negyedévet megelőző hónap 20. napjáig kell megküldeni Ajánlattevőnek, elektronikus úton, a szerződésben megadott kapcsolattartói elérhetőségre.
  2. Ajánlattevőnek – amennyiben azt Ajánlatkérő nem hosszabb időben határozza meg, vagy nem kifejezetten a szállítási határidő az értékelési szempont a megrendelésnél – a megrendeléstől számított 48 órán belül kell a megrendelt Terméket leszállítania.

Szentendre, 2023. 02. 15.

Városi Szolgáltató Nonprofit Zrt.

Felolvasólap

Tárgy:

Városi Szolgáltató Nonprofit Zrt.

alkatrészbeszerzése

Elfogadva a fenti eljárásban az ajánlattételi felhívást, az alábbi ajánlatot tesszük. A szerződés megkötésére és teljesítésére készek vagyunk.

**Ajánlattevő neve:**

**székhelye:**

**adószám:**

**telefonszáma:**

**e-mail címe:**

**Ajánlat:**

|  |  |  |  |
| --- | --- | --- | --- |
| Rész száma | Rész tárgya | Ajánlatot tett | |
| 1. rész | 3,5 t alatti kistehergépjárművek és személygépjárművek | igen | nem |
| 2. rész | 3,5 t feletti tehergépjárművek | igen | nem |

**Fuvarköltség: nettó Ft/km**

**Postaköltség: nettó Ft/küldemény**

**Vállalt hitelkeret (legalább 2.000.000 Ft): Ft**

………………………., 2022. …………….……

…………………………………………

Ajánlattevő megjelölése és képviselő aláírása